ઈમામતના વિષય ઉપર કુરઆનની આયતો.

જનાબ આકા એ ડૉકટર કન્દહારી

ઇમામતની આયતો: ભાગ - ૮

**ત્રીજી આયત:** આયતે બલ્લીગ, ભાગ -૨ - શાને નુઝૂલ

# આયતે બલ્લીગનું શાને નુઝૂલ

بسم الله الرّحمن الرّحیم

السلام علیک یا امیرالمومنین و رحمه الله و برکاته

એહલે તસન્નુનના મહાન મુફસ્સીર ફખ્રુદ્દીન રાઝી તફસીરે કબીરમાં આ આયતની શાને નુઝુલમાં દસ શક્યતાઓને વર્ણવી છે, તેમાંથી ૩ આ મૂજબ છે..

1. શક્ય છે આ વાત ઇસ્લામની શરૂઆતના સમયને લગતી વાત હોય કે મક્કામાં પયગમ્બર (સ.અ.વ.)ની આજુબાજુ કુફ્ફાર, મુશરેકીન અને મુશરેકીનની ધમકીઓથી ધેરાએલા હતા.

આ શક્યતા સંપુર્ણ પણે ખોટી છે. કારણ કે સુરે માએદા એ એક મદની સુરો છે. ખરેખર (આ વાત) ઇસ્લામની શરૂઆતના સમયને લગતી અને ઇસ્લામની શરૂઆતની ધટનાઓને લગતી નથી હોઇ શકતી. માટે જરૂરી છે કે આપણે તે શક્યતાઓને જોઈે કે જે પયગમ્બર (સ.અ.વ.) ના મદીનાના સમયગાળા વખતની છે.

1. શક્ય છે કે તે મુશરીકોના ઝમાનામાં મીનાના પ્રસંગને લગતી છે.

શક્ય છે કે એ પ્રસંગને લગતો છે કે કાફિરોમાંથી એક શખ્શે જ્યારે પયગમ્બર (સ.અ.વ.) સુતા હોય ત્યારે આપ (સ.અ.વ.) ને કત્લ કરવાનો બદ ઇરાદો કર્યો.

અને…….

દસ પ્રસંગો કે જે ફખ્રે રાઝીએ આ આયતના શાને નુઝુલ માટે બયાન કર્યા છે, તેમાંથી દસમું કે જે ગદીરે ખુમ વિષે છે. તેની સીવાયની બાકીના શાનેે નુઝૂલ આ આયતમાં દર્શાવવામાંઆવેલા પાંચ વિષયો લીધા છે તેની સાથે કોઇ સંબંધ ધરાવતા નથી. વધુમાં વધુ “અલ્લાહ આપને લોકોના શરથી બચાવશે” ની જ સ્પષ્ટતા કરવામાં આવેલ છે. તેથી એકપણ શાને નુઝુલ કે જે ફખ્રે રાઝીએ વર્ણવ્યા છે તે સ્વીકારવાને પાત્ર શાને નુઝુલ નથી. કારણ કે અનેક વાક્યાંશો આ આયતની શાને નુઝુલની સાથે સુસંગત નથી.

1. َઆ આયતની અગાઉની આયતો અહલે કિતાબની નીંદામાં આવેલ છે કે તમો અહલે કિતાબે તૌરાત અને ઇન્જીલની તઅલીમાતને તમે કાએમ કરતા નથી અને તમે ત્રણ ખુદામાં માનો છો અને તમે તૌહીદથી દુર થઇ ગયા છો. અને આની જેમ આયત આગળની આયતો અને તેની પછીની આયતો આવી છે તે બધી અહલે કિતાબની નીંદામાં આવેલી છે.

ફખ્રે રાઝી આ આયત પહેલાની આયતો ઉપરથી એમ માને છે કે આ પહોંચાડવાનું અહલે કિતાબના માટે છે. પયગમ્બરે મુસ્તુફા (સ.અ.વ.) ને યહુદી અને નસારાને એક હુક્મ પહોંચાડવા જવાબદારી આપવામાં આવેલ છે ચુકાદો આપે છે અને આ બધી જ તાકીદો કે આપ આને જીરૂર પહોંચાડી દો અને જો તેને અંજામ ન આપી તો આપ (સ.અ.વ.) એ પોતાની રીસાલતને જ પુરી કરી નહી ગણાય. આ એહલે કિતાબની ચર્ચામાં એક હુક્મને પહોંચાડવાની સાથે સબંધિત છે.

# જવાબ:

જવાબમાં આપણે કહીએ છીએ,

1. પયગમ્બરે અકરમ (સ.અ.વ.) એ પાંચમાં વર્ષે બની કુરયઝા સાથેના કીસ્સાનો અંત કરીને અહલે કિતાબની મુશ્કીલને પુર્ણ કરી નાખી હતી. અને પાંચમી હીજરી પછી મુસલમાનો દરમ્યાન અહલે કિતાબની સાથે કોઇ પણ જાતનો સંઘર્ષ ન હતો.. આયતે તબલીગનો નુઝુલ, હજ્જતુલ વિદાઅના સફર વખત રસુલુલ્લાહ (સ.અ.વ.) ની ઝીંદગીના અંતીમ દીવસો દરમ્યાનનો છે. તેથી તે શક્ય નથી કે આ આયત અહલે કિતાબની બાબતે હોય.
2. આયતે વિલાયતની ચર્ચામાં બયાન થયુ છે કે કુરઆનની આયતની ગોઠવણી ઝૈદ બિન સાબિત અને તેના સાથીઓ ગોઠવેલ છે. કુરઆનની આયતો તેના નુઝુલના ક્રમમાં ગોઠવવામાં આવેલ નથી કે ફખ્રે રાઝી તેને ટાંકે છે.

જો કુરઆન આ ક્રમમાં અલ્લાહ દ્વારા નાઝિલ કરવામાં આવ્યુ હોત, તો તે સ્થીતીમાં આયતનો સંદર્ભ ટાંકવા પાત્ર હોત અથવા જો ફખ્રે રાઝી દલીલ લઇ આવે કે આયતે તબલીગ અને બધી અહલે કિતાબ વિષેની આયતો સાથે નાઝિલ થઇ છે. તે સમયે આપણી માટે શક્ય છે કે આયતોનો સંદર્ભ ટાંકીએ બાકી ઝૈદ બિન સાબિત અહલે કિતાબ વિષેની આયતોની બરાબર વચ્ચે આ આયત મુકવામાં ભૂલ કરેલી છે. તેથી એવા સંજોગોમાં કે જ્યાં સુધી આ આયત અગાઉની આયતોની સાથેજ નાઝિલ થઇ નહીં તેવી કોઇ દલીલ રજૂ ન કરીએ ત્યાં સુધી તેથી તેને પૂરાવા તરીકે ટાંકી શકાય નહી.

1. કુરઆનની અંદર ઘણી આયતો અહલે કિતાબની મઝીમ્મતમાં છે. પરંતુ આ આયતમાં કેવી રીતે શબ્દો “જો આપે તેને અંજામ ન આપ્યું તો આપે રિસાલતનું કોઇ કામજ અંજામ આપ્યું નથી” આવેલા છે. જ્યારે કે રસુલુલ્લાહ (સ.અ.વ.) અગાઉ આ કાર્ય અંજામ આપેલું છે. તેથી આ આયત અહલે કિતાબના બાબતે હોય એ શક્ય નથી.

# શાને નુઝુલ

આ આયતનું શાને નુઝુલ હજ્જતુલ વીદાઅના સફર બાબતે છે. અહલે તસન્નુનની ધણી રીવાયતો આ બાબતનો ગવાહ છે.

૧ - એહલે તસન્નુન સૌથી મહત્વપુર્ણ અને સૌથી વ્યાપક રિવાયી તફસીર તફસીરે દુરૂલ મનસુર જેનુ સંકલન જલાલુદ્દીન સીયુતીએ કર્યું છે જે તેઓના સૌથી જાણકાર અને પ્રભાવશાળી મોહદ્દીસ છે. આ તફસીરમાં આ રીતે આવેલ છે.

* و أخرج ابن أبى حاتم و ابن مردويه و ابن عساكر عن أبى سعيد الخدري قال‏ نزلت هذه الآية يا أَيُّهَا الرَّسُولُ بَلِّغْ ما أُنْزِلَ إِلَيْكَ مِنْ رَبِّكَ‏ على رسول الله صلى الله عليه و سلم يوم غدير خم في على بن أبى طالب‏

આ રિવાયતને ઇબ્ને અબી હાતિમ અને ઇબ્ને મરદવહ અને ઇબ્ને અસાકીર આ ત્રણ મહત્વપુર્ણ મોહદ્દીસથી અબુ સઇદ ખુદરી નક્લ કરે છે, “આ આયત ગદીરે ખુમના દીવસે અલી બિન અબુ તાલિબ (અ.સ.) વિશે નાઝિલ થઇ છે.”

(દુર્રુલ મન્સૂર ફિલ તફ્સીર બિલમઅસૂર ભાગ ૨, પેજ ૨૯૮)

* أخرج ابن مردويه عن ابن مسعود قال‏ كنا نقرأ على عهد رسول الله صلى الله عليه و سلم‏ يا أَيُّهَا الرَّسُولُ بَلِّغْ ما أُنْزِلَ إِلَيْكَ مِنْ رَبِّكَ‏ ان عليا مولى المؤمنين‏ وَ إِنْ لَمْ تَفْعَلْ فَما بَلَّغْتَ رِسالَتَهُ وَ اللَّهُ يَعْصِمُكَ مِنَ النَّاس‏

الدر المنثور فى التفسير بالماثور    ج‏2    298

ઇબ્ને મુરદવય્હ પયગમ્બર (સ.અ.વ.) ના બુઝુર્ગ સહાબી અબદુલ્લાહ બિન મસઊદથી નક્લ કરે છે, “અમે પયગમ્બર (સ.અ.વ.) ના સમયમાં આયતને આ રીતે પઢતા હતા - આ લોકોને પહોંચાડી દો કે અલી બિન અબી તાલિબ (અ.સ.) મોઅમીનો ઉપર વિલાયત ધરાવે છે અને જો આ વાત લોકોને ન કહી તો આપે ઇલાહી રિસાલતને અંજામ ન આપી અને જે કોઇ અલી (અ.સ.)ની વિલાયત અને તેમની હુકુમતથી ઇર્ષા કરે તેમનાથી ન ડરો.

ધ્યાન આપો આ રિવાયતનો અર્થ હરગીઝ એવો નથી કે નઅઉઝો બિલ્લાહ કુરઆનમાં ફેરબદલ થએલ છે. તેની અંદર આ શબ્દો હતા પરંતુ પછી તેમાંથી કાઢી નાખવામાં આવ્યા છે. આ હદીસનો અર્થ એમ છે કે રસુલે ખુદા (સ.અ.વ.) ના ઝમાનામાં આયતથી આમ સમજાયુ હતુ કે આ વાત અને આ હુકમ અલી બિન અબી તાલિબ (અ.સ.) ની વિલાયત વિષે છે ન એ કે આ શબ્દો કુરઆનના લખાણમાં હતા અને પાછળથી કાઢી નાખવામાં આવ્યો છે. અમારી પાસે આ અર્થધટનની શીઆ અને એહલે તસન્નુનની ધણી બધી રિવાયતો છે કે સામાન્ય રીતે આપણા મોહદ્દીસો તેની તફસીર આ રીતે કરે છે.

તેથી આ હદીસોથી સ્પષ્ટ થાય છે કે ખરેખર આ આયત અહલે કિતાબ વિષે નથી. કુફ્ફાર અને મુશ્રેકીન વિષે નથી.

૨ - પાંચમી સદીના અહલે તસન્નુન વિદ્વાનોમાંથી હાકિમે હસ્કાનીએ કિતાબ શવાહીદો અત્-તન્ઝીલમાં આ આયત અમીરૂલ મોઅમેનીન (અ.સ.) માટે નાઝિલ થઇ હોવાના પુરાવા સંકલીત કર્યા છે. તેમણે આ કિતાબના પેજ ૨૫૦ થી આવા પ્રકારની ઘણી રિવાયતો ટાંકી છે કે જેમાંથી અમુક નીચે મુજબ છે.

* عَنْ أَبِي صَالِحٍ عَنِ ابْنِ عَبَّاسٍ‏ فِي قَوْلِهِ عَزَّ وَ جَلَّ: يا أَيُّهَا الرَّسُولُ بَلِّغْ ما أُنْزِلَ إِلَيْكَ مِنْ رَبِّكَ‏ الْآيَةَ، [قَالَ:] نَزَلَتْ فِي عَلِيٍّ، أُمِرَ رَسُولُ اللَّهِ ص أَنْ يُبَلِّغَ فِيهِ، فَأَخَذَ رَسُولُ اللَّهِ بِيَدِ عَلِيٍّ فَقَالَ: مَنْ كُنْتُ مَوْلَاهُ فَعَلِيٌّ مَوْلَاهُ- اللَّهُمَّ وَالِ مَنْ وَالاهُ وَ عَادِ مَنْ عَادَاهُ.

شواهد التنزيل لقواعد التفضيل    ج‏1    251 ح 245

ઇબ્ને અબ્બાસ કહે છે કે આ આયત હઝરત અલી (અ.સ.) ની શાનમાં નાઝિલ થઇ છે. ખુદાવન્દે પયગમ્બર (સ.અ.વ.)ને હુક્મ આપ્યો કે આ આયતને અલી બિન અબી તાલિબ (અ.સ.) ના વિષે હુક્મ આપ્યો છે. પછી પયગમ્બર (સ.અ.વ.) એ અલી બિન અબી તાલિબ (અ.સ.) નો હાથ પકડ્યો અને ફરમાવ્યું,

“من کنت مولاه فعلی مولاه اللهم وال من والاه و عاد من عاداه”

એટલે કે આ સંપુર્ણ રીતે અને સ્પષ્ટ રીતે દર્શાવે છે કે આ આયત ગદીરની આયતોમાંથી છે.

* حَدَّثَنَا عَبْدُ اللَّهِ بْنُ أَبِي أَوْفَى قَالَ: سَمِعْتُ رَسُولَ اللَّهِ ص يَقُولُ يَوْمَ غَدِيرِ خُمٍّ وَ تَلَا هَذِهِ الْآيَةَ: يا أَيُّهَا الرَّسُولُ بَلِّغْ ما أُنْزِلَ إِلَيْكَ مِنْ رَبِّكَ، وَ إِنْ لَمْ تَفْعَلْ فَما بَلَّغْتَ رِسالَتَهُ‏ ثُمَّ رَفَعَ يَدَيْهِ حَتَّى يُرَى بَيَاضُ إِبْطَيْهِ‏ ثُمَّ قَالَ: أَلَا مَنْ كُنْتُ مَوْلَاهُ فَعَلِيٌّ مَوْلَاهُ، اللَّهُمَّ وَالِ مَنْ وَالاهُ وَ عَادِ مَنْ عَادَاهُ. ثُمَّ قَالَ: اللَّهُمَّ اشْهَدْ.

شواهد التنزيل لقواعد التفضيل    ج‏1    252 ح 247

અબ્દુલ્લાહ બિન અબી ઔફે કહ્યું, “મેં ગદીરના દીવસે ૧૮મી ઝિલ્હજ્જના પયગમ્બર (સ.અ.વ.) ની ઝીંદગીના છેલ્લા વર્ષે પયગમ્બર (સ.અ.વ.) થી સાંભળ્યું કે પયગમ્બર (સ.અ.વ.) આ આયતની તીલાવત કરી - યા અય્યોહા અર્-રસુલો બલ્લીગ મા ઉન્ઝેલ એલયક મીન રબ્બીક - અને આપ (સ.અ.વ.) એ આ આયત સંભળાવી, પયગમ્બર (સ.અ.વ.) એ પોતાનો હાથ ઊચો કર્યો ત્યાં સુધી કે પયગમ્બર (સ.અ.વ.) ની બગલની સફેદી દેખાવા લાગી, પછી અમીરૂલ મોઅમેનીન (અ.સ.) ની વિલાયતની લોકોને ઓળખ કરાવી કે જે કોઇનો હું અત્યાર સુધી વલી હતો, અલી બિન અબી તાલિબ (અ.સ.) પણ મારા પછી તેના વલી છે. અને પછી ફરમાવ્યું, ખુદાયા! ગવાહ રહે જે કે મેં આને પહોંચાડી દીધુ છે.

તેથી ફખરૂદ્દીન રાઝીએ અસંખ્ય શાને નુઝૂલની વિરૂધ્ધ જઇને લોકોને આ આયતના હકીકી અર્થથી ગુમરાહ કરવા માટે અને ઘણા બધા શાને નુઝૂલની શક્યતાઓ ગણાવી ત્યાં સુધી કે તેણે તેની સંખ્યાને ૧૦ સુધી પહોંચાડી દીધી. આ આયત મક્કામાં નાઝિલ નથી થઇ, તે રસુલુલ્લાહ (સ.અ.વ.) ના કત્લ વિષે નથી, તે મીનાની ધટના વિષે નથી, તે અહલે કિતાબ વિષે નથી અને એકમાત્ર શાને નુઝુલ કે જેમાં આ આયતમાં આવેલા પાંચે પાંચ મુદ્દાઓ જેના ઉપર પૂરા ઉતરે છે તે ગદીરે ખુમની સાથે સંપૂર્ણ સુસંગત છે. અય પયગમ્બર જે કાંઇ તમારા પરવરદીગારે તમારા ઉપર અલી બિન અબી તાલિબ (અ.સ.) ની વિલાયત બાબતે નાઝિલ કર્યું છે તમારે તેને લોકો સુધી પહોંચાડવુ પડશે અને જો એક અશક્ય ધારણા કરો કે જો તમે ન પહોંચાડ્યું તો તમે રિસાલતનું કોઇ પણ કાર્ય અંજામ નથી આપ્યું. શા માટે? કારણ કે વિલાયતે અલી (અ.સ.) તમારી નબુવ્વતોની ઝહેમતોની રક્ષક છે. જે કાંઇ તમે નબુવ્વતમાં, તૌહીદમાં, મઆદમાં, અખ્લાકમાં અને અહેકામમાં કહ્યું અને કુરાન અને શરીઅતને લગતા દરેક વિષયોમાં તમે લોકોને સમજાવ્યા અલી બિન અબી તાલિબ (અ.સ.) તેના અનુયાયી અને તેના રક્ષક છે. તેથી જો તમે અલી (અ.સ.) ની વિલાયત વિષે નહી બોલો તો દીન અને તમારી નબુવ્વતમાંથી કાંઇ પણ લોકો વચ્ચે બાકી નહી રહે. વિલાયતે અલી (અ.સ.) આટલી બધી અહેમીયત ધરાવે છે.

ગદીરના દીવસે ખુદાવન્દે આ બાબતને એવી રીતે સુરક્ષીત (મુહાફીઝ) કરી અને તેને ખુબ જ સચોટ રીતે અમલમાં મુકી કે મુનાફીકોમાંથી કોઇ પણ વ્યક્તી જે અલી બિન અબી તાલિબની વિલાયતથી મુખાલીફ થયા (કે પાછળથી એહલે સકીફા તરીકે જાણીતા થયા) તેઓ સહેજ પણ વિરોધ વ્યક્ત કરી શક્યા નહી. પછી ખુદાવન્દ પોતાના વાયદાને આ રીતે પુરો કર્યો

કુરઆન આ આયતની નીચે અલી બિન અબી તાલિબની વિલાયતના વિરોધીને ખુદાના હુક્મ સાથેના આ વિરોધના કારણે આ લખાણથી ઓળખાણ કરાવી - બેશક અલ્લાહ કાફિર લોકોની હિદાયત નથી કરતો.